  Руслан Нуриахметов Майя Бывальцева 1-тӥ оштолэзьысен Дэри ёрос эмъяськонниысь ковид-центрез ворсазы. Стационар мукет висёнъёсын пациентъёсты азьвыл чаклам радлыкъя кутыны кутскиз. Со сярысь Удмуртиысь кивалтэтлэн тӧроезлэн воштӥсез Эльвира Пинчук «Телеграм» каналаз ивортӥз. Та дыре Удмуртиын коронавирусэн висисьёс понна Воткаысь, Глазкарысь, Сарапулысь, Можгаысь но Ижкарысь тямыс эмъяськонниосын 550 койкаос кельтэмын. Со пӧлысь ог 40 процентэз али буш сыло. Берло нуналскын стационаръёсы 46 гинэ адямиез интыязы. « Ӵапак та дыре, куке висисьёслэн лыдзы ӧжытгес луиз, ревакцинаци ортчыны кулэ, со коронавируслэн выль тулкымез кутскон азьын утиськыны юрттоз. Элькунын оглом 135 сюрс 486 сюрс адями ватсаса вакцинациез ортчиз » Эльвира Пинчук, Удмуртиысь кивалтэтлэн тӧроезлэн воштӥсез Тодэ вайытом, азьвылгес Эльвира Пичук эпидеми бырон сярысь вераськыны вазь на шуыса пусйиз. Тегъёс: эмъяськонниос Дэри ЭльвираПинчук коронавирус Удмуртия  